626 TERMÉSZETHISTÓRIA. 



oszolva a szilványrojtokba nyomul s a hozott vér megelevenedik ; ezek 

 az ágak tovább összefolyva s a fejfelé is ágat bocsátva végre egyesül- 

 nek s megalkotják a test nagy élöerét, mely a gerincz hosszában 

 haladva, a fark végéig nyomul, útjában ágakat bocsátva a zsigerekbe s 

 külön, minden második csigolyának megfelelően páros ágakat, melyek 

 a két oldal izmaiba oszolnak. Az élőér-rendszer ágazataival szemben 

 keletkeznek a holtvér érágazatai, melyek a felhasznált vért össze- 

 gyűjtik s mindinkább összefolyva, végre a szív pitvarába (/>) vezető nagy 

 vérérben ( V) egyesülnek, vagyis azon át a sziv tágulásakor a szív pit- 

 varába ömlenek; a keringést a nyilak mutatják. 



Ennek az egyszerű szívszerkezetnek és körfolyamnak megfelel a 

 szívnek, illetőleg a nagy szívereknek billentyűszerkezete is. A pitvarba 

 szakadó nagy vérér ( V) szájának billentyűje a pitvarba, tehát befelé 

 nyilik, úgy, hogy a vérerekből a szívbe viszakerűlö vér bejuthat ugyan 

 a kamarába, de innen nem ömölhet vissza; a nagyélőér {E) billentyűje 

 ellenben nem a kamara, hanem az élőér hagymaszerű tágulása felé 

 nyilik s ekként a szív lüktetése által a vér az élőérbe léphet ugyan, 

 de vissza nem ömölhet. 



A hal vérkeringésének összefoglalt képe im ez: A szív pitvarából 

 a szív kamarájába beáromló vér elhasznált, szénsavas, vagyis holt vér ; 

 ez a kamarából a felszálló élőérbe jut, mely a szilványokba szállítja, 

 hol a szénsavtól megszabadul s a levegő oxygénjével érintkezve, meg- 

 elevenedik ; a megelevenedett vér az élöerek ágazatain megfutja a 

 test minden részét s midőn élesztő munkáját elvégezte, vagyis az oxy- 

 gént felhasználta, az életfolyamat alatt keletkezett szénsavat ellenben 

 fölvette, finom hajszálereken át a vérerekbe gyülekezik s végűi a 

 nagy vérér útján a szív pitvarába jut, hogy a körfolyamot újra meg- 

 fussa. 



Ennélfogva a hal vérkeringése egyszerű, azaz a vér a s:^ilványo- 

 kon át a testbe és a vérereken át a szivbe tér vissza. A tökéletesebb 

 állatoknál az egész testen átmenő nagy keringésen kívül van egy 

 kis keringés is, a szívtől a tüdőhöz és vissza, vagyis a felsőbbrendű 

 állatoknál a tüdőben megelevenedett vér nem indul egyenesen a 

 testbe, hanem a szívbe tér vissza, s innen oszlik el nagy útjára ; ez 

 állatok vérkeringése tehát, a haléval szemben, kettős. 



A vérkeringés tekintetében a kopjahal némileg kivételes, a meny- 



